open-index/open-wikipedia-markdown huggingface dataset:
Ερυθρά Αθλητική Διεθνής

Η **Διεθνής Ομοσπονδία των Ερυθρών Αθλητικών και Γυμναστικών Ενώσεων** (*International Association of Red Sports and Gymnastics Associations*), γνωστή ως **Ερυθρά Αθλητική Διεθνής** (*Red Sport International* ή *RSI*) ή *Sportintern* δημιουργήθηκε στις 23 Ιουλίου 1921 με την υποστήριξη της Κομμουνιστικής Διεθνούς (*Comintern*) με σκοπό την προώθηση των σπορ και της γυμναστικής σε κομμουνιστική βάση. 

## Ιστορικά στοιχεία

Η **Ερυθρά Αθλητική Διεθνής** δημιουργήθηκε το 1921 με πρωτοβουλία κυρίως του Ρώσου επαναστάτη *Νικολάι Ίλιτς Ποντβόιτσκι* (ρωσ.: *Николай Ильич Подвойский*) και αναγνωρίστηκε επίσημα από την Κομιντέρν στο 5ο Παγκόσμιο Συνέδριο, το φθινόπωρο του 1924. Όμως, ήδη είχε γίνει μέλος της *Διεθνούς Κομμουνιστικής Νεολαίας*, του κλάδου νεολαίας της Κομμουνιστικής Διεθνούς.

Η οργάνωση είχε έδρα τη Μόσχα και προσπαθούσε να προσελκύσει τις εργατικές αθλητικές ενώσεις ανά τον κόσμο από την σοσιαλιστική Σοσιαλιστική Εργατική Αθλητική Διεθνή, όργανο της Β΄ Διεθνούς.

Αρχικά η Ερυθρά Αθλητική Διεθνής είχε ως μοναδικό μέλος τη Σοβιετική Ένωση. Τον Οκτώβριο του 1922 εντάχθηκε η κομμουνιστική αθλητική ομοσπονδία της Τσεχοσλοβακίας και στη συνέχεια οι εργατικές αθλητικές ομοσπονδίες της Γαλλίας (1923) και της Νορβηγίας (1924). Διαδοχικά εντάχθηκαν ανάλογες αθλητικές ενώσεις από πολλές χώρες, όπως: Ουρουγουάη, Αργεντινή, Καναδάς, Σουηδία, Ισπανία, ΗΠΑ, Ελλάδα, Ισλανδία, Γερμανία, Μεγάλη Βρετανία, Ελβετία, Ολλανδία, Αυστρία, Αλσατία της Γαλλίας και Σουδητία της Τσεχοσλοβακίας.

Η Ερυθρά Αθλητική Διεθνής προχώρησε στη διοργάνωση των Διεθνών Σπαρτακιάδων ως αντίπαλη αθλητική διοργάνωση των αριστοκρατικών Ολυμπιάδων της ΔΟΕ, ξεκινώντας από τη Μόσχα το 1928 αλλά και ως απάντηση στις Εργατικές Ολυμπιάδες της Β΄ Διεθνούς. 

Αν και ως τα τέλη της δεκαετίας του ’20 είχε επεκταθεί σε τρεις ηπείρους, η Ερυθρά Αθλητική Διεθνής διαλύθηκε από την Κομμουνιστική Διεθνή τον Απρίλιο του 1937.

## Δες επίσης

* Σπαρτακιάδα
* Εργατική Ολυμπιάδα
* Σοσιαλιστική Εργατική Αθλητική Διεθνής

Ερυθρά Αθλητική Διεθνής
Ερυθρά Αθλητική Διεθνής
Αζραήλ

thumb|right|Καλλιτεχνική απεικόνιση του Αζραήλ.|200px
Με το όνομα **Αζραήλ**, **Αζραέλ** ή **Αζριέλ**, στην Ισλαμική θρησκεία, φέρεται ένας από τους τέσσερις Αρχαγγέλους του Αλλάχ, που θεωρείται Άγγελος του θανάτου.

Σημειώνεται ότι το όνομα αυτό δεν αναφέρεται αυτούσιο στο Κοράνιο, πλην όμως ταυτίζεται με τον αναφερόμενο σ΄ αυτό Μαλάκ αλ Μαούτ. Σύμφωνα όμως με τις ισλαμικές παραδόσεις όταν ο Αλλάχ έστειλε τους τέσσερις Αρχαγγέλους του στη γη, προκειμένου να του προσκομίσουν χώμα για να δημιουργήσει τον πρωτόπλαστο Αδάμ, οι τρεις εξ αυτών επέστρεψαν άπρακτοι επειδή προείδαν ότι τελικά ο πρωτόπλαστος θα περιέπιπτε στην αμαρτία. 

Αντίθετα ο τέταρτος, ο Αζραήλ, εκτέλεσε επ' ακριβώς τη θεϊκή εντολή και από τότε κατέχει το αξίωμα (προνόμιο) να διαχωρίζει αυτός τις ψυχές από τα σώματα των ανθρώπων.

*Το όνομα του Αζραήλ απαντάται επίσης και ως Αζραϊήλ, Εζραϊήλ, Αζραέλ, Ιζραέλ, Αζριέλ και Οζριέλ.

## Σημειώσεις
* Στην ελληνική δημώδη έκφραση, (ελληνική λαογραφία), ο Αζραήλ ταυτίζεται με τον χάρο.

## Πηγές
* *Νεώτερον Εγκυκλοπαιδικόν Λεξικόν Ηλίου*, τομ. 1ος, σελ. 568.

## Εξωτερικοί σύνδεσμοι
* 

Κατηγορία:Ισλαμική μυθολογία
Κατηγορία:Αρχάγγελοι
Ίμβριος (μυθολογία)

Στην ελληνική μυθολογία με το όνομα **Ίμβριος** (που σημαίνει τον κάτοικο της νήσου Ίμβρου) είναι γνωστός ένας από τους πολεμιστές που έλαβαν μέρος στον Τρωικό Πόλεμο ως σύμμαχοι των Τρώων. Ο πατέρας του ονομαζόταν Μέντορας, είχε πολλά άλογα και κατοικούσε στο Πήδαιο. Ο Ίμβριος είχε πάρει για σύζυγό του τη Μηδεσικάστη και επομένως ήταν γαμπρός του βασιλιά της Τροίας Πριάμου. Ο Ίμβριος σκοτώθηκε στον Τρωικό Πόλεμο από τον Τεύκρο με λόγχη και αναφέρεται στην *[[Ιλιάδα]]* (Ν 171 κ.ε.): *«Κάτω απ' τ' αυτί τον τρύπησεν ο Τεύκρος με την λόγχην / και οπίσω την ανέσπασεν. Και ως μέλεγος, που σ' άκρην / όρους μακρόθεν φανερού χαλκός τον ξεριζώνει, / σμίγει με την γην κλίνοντας τα τρυφερά του φύλλα, / έπεσε αυτός κι εβρόντησαν επάνω τ' άρματά του»* (Ν 177-181, μετάφραση Ι. Πολυλά).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 422

Ιμβριος
Πλάτων Αϊβαζίδης

Ο **Πλάτων Αϊβαζίδης** (1850 – 21 Σεπτεμβρίου 1921) ήταν Έλληνας θεολόγος, κληρικός από την  Πάτμο και εθνομάρτυρας του 1921 κατά τη Μικρασιατική Εκστρατεία.

## Βιογραφία
Γεννήθηκε στην Πάτμο το 1850 από τον χιώτη Νικόλαο και την Μαρία. Φοίτησε στην Πατμιάδα Σχολή και όταν έγινε 15 ετών εισήλθε ως δόκιμος στην Ιερά Μονή του Αγίου Ιωάννου του Θεολόγου εκεί όπου βρισκόταν δύο θείοι του ως μοναχοί. Έμεινε στην μονή μέχρι και τα 25 του χρόνια.

Στη Λήμνο χεριτοτονήθηκε πρεσβύτερος και ανέλαβε τη θέση του Πρωτοσύγγελου (δεύτερος τη τάξει) υπό τον Μητροπολίτη Αθανάσιο Καποράλη. Όταν ο Μητροπολίτης Αθανάσιος μεταφέρθηκε στην Καστορία (1899) πήρε μαζί του τον Πρωτοσύγγελο Πλάτωνα.

Μετά την αποφοίτησή του από την ιερατική σχολή Πάτμου συνέχισε θεολογικές σπουδές στη Μεγάλη του Γένους Σχολή και κατόπιν χρημάτισε διαδοχικά αρχιδιάκονος στο Οικουμενικό Πατριαρχείο στη Κωνσταντινούπολη, πρωτοσύγκελος των μητροπόλεων Λήμνου, Σάμου και Καστοριάς και στη συνέχεια από το 1910 πρωτοσύγκελος της Αμάσειας στη Μικρά Ασία, βοηθός του επισκόπου Γερμανού Καραβαγγέλη. Μετά την εξορία του τελευταίου συνέχισε ως βοηθός του διαδόχου του Ευθυμίου Ζήλων Αγριτέλη.

Κατά τη διάρκεια της Μικρασιατικής Εκστρατείας ο επίσκοπος Ευθύμιος μαζί με τον βοηθό του Πλάτωνα Αϊβαζίδη συνελήφθησαν με άλλους 68 Έλληνες από την περιοχή της Αμάσειας από τους Τούρκους του Κεμάλ και εκτελέστηκαν με απαγχονισμό στις 21 Σεπτεμβρίου 1921, εκτός από τον Ευθύμιο που πέθανε από τις κακουχίες ή από τύφο ήδη από τις 29 Μαϊου.

## Παραπομπές


## Πηγές
* *Νεώτερον Εγκυκλοπαιδικόν λεξικόν Ηλίου*, τόμ. 1ος, σελ. 651

Κατηγορία:Μικρασιατική Εκστρατεία
Κατηγορία:Έλληνες εθνομάρτυρες
Κατηγορία:Έλληνες θεολόγοι
Κατηγορία:Αμάσεια
Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Κατηγορία:Βιογραφία-επέκταση
Κατηγορία:Πάτμος
Ιππόδαμος (μυθολογία)

Στην ελληνική μυθολογία με το όνομα **Ιππόδαμος** είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Ιππόδαμος, που υποτίθεται ότι ήταν γιος του βασιλιά Μέροπα της Περκώτης, σκοτώθηκε στον πόλεμο αυτό από τον Οδυσσέα, που τον λόγχισε μαζί με τον αδελφό του. Ο Ιππόδαμος αναφέρεται στην *[[Ιλιάδα]]*, όπου παρατηρείται μία σύγχυση: Στη ραψωδία Λ (στίχ. 334) ο αδελφός του, που σκοτώνεται μαζί του, έχει το όνομα Υπείροχος. Αλλά στη ραψωδία Β (στ. 830) μνημονεύονται οι μόνοι αληθινοί γιοί του Μέροπα: οι Άδρηστος και Άμφιος — όχι ο Ιππόδαμος. Επομένως οι Ιππόδαμος και Υπείροχος δεν πρέπει να ήταν γιοι του Μέροπα.

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 426

Ιπποδαμος
Brainbow

Το **Brainbow** είναι ένας όρος που επινοήθηκε για να περιγράψει μια διαδικασία κατά την οποία οι νευρώνες ενός εγκεφάλου χαρτογραφούνται με φθορίζουσες πρωτεΐνες, οι οποίες επιτρέπουν στους νευρώνες να φωσφορίζουν με συγκεκριμένα χρώματα κάτω από μια πηγή φωτός. Με τον έλεγχο και τη μεταβολή του ποσού κόκκινων, πράσινων και μπλε παραγώγων της πράσινης φθορίζουσας πρωτεΐνης  που εκφράζεται στους μεμονωμένους νευρώνες, είναι δυνατό να χαρτογραφηθεί κάθε νευρώνας με ένα διακριτό χρώμα.
Η τεχνική αναπτύχθηκε την άνοιξη του 2007 από μια ομάδα της οποίας ηγήθηκαν οι Jeff W.   Lichtman και Joshua Ρ. sanes, και οι δυο καθηγητές στο τμήμα μοριακής και κυτταρικής βιολογίας στο πανεπιστήμιο Χάρβαρντ. Ενώ οι προηγούμενες τεχνικές επιτρέπουν τη χαρτογράφηση μόνο λίγων νευρώνων, η νέα μέθοδος επιτρέπει περισσότεροι από 100 διαφορετικοί νευρώνες να μπορούν να χαρτογραφηθούν ταυτόχρονα κατά αυτόν τον τρόπο. Οι προκύπτουσες εικόνες μπορούν να είναι εντυπωσιακές και έχουν κερδίσει στην πραγματικότητα βραβεία στους διαγωνισμούς επιστημονικής φωτογραφίας.

## Παραπομπές
# “The transgenic strategies for combinatorial expression of fluorescent proteins in the nervous system” (http://www.nature.com/nature/journal/v450/n7166/full/nature06293.html)
# “Neuroscience Researches Expand Usage of ‘Brainbow’ Technology” (https://web.archive.org/web/20090823035535/http://www.thecrimson.com/article.aspx?ref=520492), Harvard Crimson, November 2, 2007.
# “Colors light up brain structure”(http://www.nature.com/news/2007/07/1031/full/news.2007.209.html )
# “Best Pictures of Microscopic Life, 2008” (http://news.nationalgeographic.com/news/2008/12/photogalleries/best-microscopic-life-photos/photo4.html ), National Geographic, December 6, 2008.

## Εξωτερικοί σύνδεσμοι
* ‘Brainbow’ paints mice neurons in bright colors (http://www.msnbc.msn.com/id/21563910/ ), MSNBC
* Podcast (https://web.archive.org/web/20120207075006/http://www.sciencefriday.com/program/archives/200711023 ) on NPR’s Science Friday
* “Brainbow” A cool use of GFP (http://www.conncoll.edu/ccacad/zimmer/GFP-ww/cooluses0.html )

Κατηγορία:Νευροεπιστήμη
Αιαμήνη

Με την ονομασία **Αιαμήνη** φέρονται στην ιστορία μία αρχαία ελληνική πόλη στη Μακεδονία και μία περιοχή στην Αραβία.

Για μεν την αρχαία ελληνική πόλη Αιαμήνη τίποτα δεν είναι ακόμα μέχρι σήμερα γνωστό. Για δε την ομώνυμη περιοχή της Αραβίας είναι η χώρα των Ναβαταίων στην Πετραία Αραβία, της οποίας οι κάτοικοι προσωνομάζονταν και "Ουράνιοι".

## Πηγές
"Νεώτερον Εγκυκλοπαιδικόν Λεξικόν Ηλίου" τομ.1ος, σελ.645.

Κατηγορία:Πόλεις της αρχαίας Μακεδονίας
Κατηγορία:Γεωγραφία της Βίβλου
Κατηγορία:Ιστορία της Σαουδικής Αραβίας
Εργατική Ολυμπιάδα

Η **Εργατική Ολυμπιάδα** (ισπανικά: *Olimpiadas Obreras*) υπήρξε μια διεθνής αθλητική διοργάνωση του μεσοπολέμου, που διεξήχθη τρεις φορές από το 1925 ως το 1937.

## Ιστορικά στοιχεία

Η Εργατική Ολυμπιάδα διοργανώθηκε από τη Σοσιαλιστική Εργατική Αθλητική Διεθνή, που είχε ιδρύσει η Β΄ Διεθνής, σε αντίπραξη των Ολυμπιακών Αγώνων αλλά και της Σπαρτακιάδας της Γ΄ Διεθνούς και συμμετείχαν μόνο εργάτες μέλη της Διεθνούς Εργατικής Ομοσπονδίας. Είχε διεθνιστικό χαρακτήρα και γι’ αυτό δεν ακούγονταν οι εθνικοί ύμνοι αλλά μόνο ο ύμνος της Σοσιαλιστικής Διεθνούς.

Είχε καθοριστεί μία διοργάνωση ανά εξαετία. Διεξήχθησαν τρεις θερινές διοργανώσεις, το 1925, το 1931 και το 1937 ενώ μια τέταρτη που είχε προγραμματιστεί για το 1943 ματαιώθηκε αφού είχε ξεσπάσει ο β΄ παγκόσμιος πόλεμος. Επίσης, πραγματοποίηθηκαν δύο χειμερινές, το 1925 και το 1931. 

Μεταπολεμικά η διοργάνωση δεν συνεχίστηκε.

## Αθλήματα

Στους θερινούς αγώνες περιλαμβάνονταν αγωνίσματα από τέσσερα αθλήματα:

* Γυμναστική
* Ποδηλασία
* Ποδόσφαιρο
* Στίβος

## Διοργανώσεις

### Θερινές

* **1925**: **Ι Θερινή Εργατική Ολυμπιάδα**: Φραγκφούρτη (Γερμανία): 24 ως 28 Ιουλίου 1925. Την παρακολούθσαν περίπου 150.000 θεατές. Καταρρίφθηκε το παγκόσμιο ρεκόρ των 100 μ. γυναικών
* **1931**: **ΙΙ Θερινή Εργατική Ολυμπιάδα**: Βιέννη (Αυστρία): 19 ως 26 Ιουλίου 1931. Στους αγώνες μετείχαν 80.000 αθλητές και τους παρακολύθησαν περίπου 250.000 θεατές. Οι αγώνες είχαν πολύ ευρύτερη συμμετοχή σε αθλητές και θεατές από ότι οι Ολυμπιακοί Αγώνες που έγιναν στο Λος Άντζελες την επόμενη χρονιά.
* **1937**: **ΙΙΙ Θερινή Εργατική Ολυμπιάδα**: Αμβέρσα (Βέλγιο): 25 Ιουλίου ως 1 Αυγούστου 1937. Για πρώτη φορά μετείχαν μη μέλη της SASI. Μια αντιπροσωπεία της ΕΣΣΔ έλαβε μέρος και κέρδισε στον τελικό του ποδοσφαίρου. Περίπου 50.000 άτομα παρακολούθησαν την τελευταία ημέρα των αγώνων και συνολικά 200.000 πήραν μέρος στις εκδηλώσεις της λήξης. Δεν έγινε Χειμερινή Εργατική Ολυμπιάδα.
* **1943**: **ΙV Θερινή Εργατική Ολυμπιάδα**: Ελσίνκι (Φινλανδία): ματαιώθηκε.

### Χειμερινές

* **1925**: **Ι Χειμερινή Εργατική Ολυμπιάδα**: Σραϊμπερχάου (Schreiberhau), Γερμανία. Μετείχαν 12 εθνικές αντιπροσωπείες.
* **1931**: **ΙΙ Χειμερινή Εργατική Ολυμπιάδα**: Μίρτσουσλαγκ (Mürzzuschlag), Αυστρία. Όπως οι αντίστοιχοι Θερινοί, είχαν πολύ μεγαλύτερη συμμετοχή σε αθλητές και θεατές από τους Χειμερινούς Ολυμπιακούς αγώνες που έγιναν στο Λέικ Πλέισιντ (Lake Placid) το 1932.

## Δείτε επίσης

* Σπαρτακιάδα
* Λαϊκή Ολυμπιάδα
* Σοσιαλιστική Εργατική Αθλητική Διεθνής

Εργατική Ολυμπιάδα
Λοκομοτίβ Μπέλγκοροντ

Η **Λοκομοτίβ-Μπέλγκοροντ** ή **Λοκομοτίβ-Μπελογκόριε** (ρωσικά: Локомотив-Белогорье) είναι αθλητικός σύλλογος πετοσφαίρισης με βάση δραστηριοτήτων την πόλη Μπέλγκοροντ, στη Ρωσία. Αγωνίζεται στην ανώτατη διοργάνωση της χώρας. Αποτελεί το σύλλογο με τους περισσότερους τίτλους στην ιστορία της Ρωσίας αλλά και της Ευρώπης, αφού σε ευρωπαϊκό επίπεδο μπορεί να καυχηθεί για την κατάκτηση τριών Κυπέλλων Πρωταθλητριών (2003, 2004, 2014) και δυο Κυπέλλων CEV (2009, 2018). Το σύλλογο χρηματοδοτούσαν από την περίοδο 2001-2002 έως και την περίοδο  2010-2011 οι Ρωσικοί Σιδηρόδρομοι, από όπου πρέκυπτε και η λέξη *«Λοκομοτίβ»* στον τίτλο του.

Από το 2011 το επίσημο όνομα της ομάδας είναι πλέον Μπελογκόριε (Белогорье).

Κατηγορία:Ιδρύσεις αθλητικών συλλόγων το 1992
Κατηγορία:Ρωσικοί σύλλογοι πετοσφαίρισης
Κατηγορία:Μπέλγκοροντ
Αιάντεια

Τα **Αιάντεια** ήταν ονομασία αρχαίων ελληνικών εορτών που γίνονταν προς τιμή των δύο σπουδαίων Βασιλέων ηρώων του Τρωικού πολέμου, του Αίαντα του Τελαμώνιου και του Αίαντα του Λοκρού.

Οι εορτές προς τιμή του Λοκρού τελούνταν στη μητρόπολη των Λοκρών, στην Οπούντα, ενώ εκείνες προς τιμή του Τελαμώνιου, τελούνταν αρχικά στη Σαλαμίνα με θυσίες, αγώνες εφήβων, με ημερήσια πομπή και νυκτερινή λαμπαδηδρομία. Επίσης κατά τη διάρκεια της εορτής στη Σαλαμίνα τελούνταν και "άμιλλα πλοίων".
Απο τα τελούμενα αγωνίσματα των εορτών αυτών σπουδαιότερο θεωρείτο ο "μακρύς δρόμος". Χαρακτηριστικό της ιερής πομπής των Αιαντείων ήταν η περιφορά φερέτρου επί του οποίου φέρονταν ανδρείκελο με πλήρη πανοπλία στη μνήμη του ήρωα. Όταν οι Αθηναίοι κατέλαβαν τη Σαλαμίνα μετέφεραν την εορτή αυτή και στην Αττική.

Επίσης με την ονομασία "Αιάντεια" αναφέρονται και μεταξύ των σπαρτιατικών εορτών, που σημαίνει ότι η τέλεσή τους στη κλασική εποχή είχε γενικευθεί. Από διάφορες επιγραφές που έχουν βρεθεί διαπιστώνεται ότι τα "Αιάντεια" τελούνταν ακόμη και στη περίοδο της Ρωμαιοκρατίας μέχρι τις αρχές της Βυζαντινής περιόδου.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.1ος, σελ.646.

Κατηγορία:Αρχαίες ελληνικές εορτές
Κατηγορία:Αρχαία Σαλαμίνα
Κατηγορία:Αρχαία Λοκρίδα
Κατηγορία:Αρχαίες αθηναϊκές εορτές
Κατηγορία:Αρχαίες σπαρτιατικές εορτές
Ιππόμαχος

Με το όνομα **Ιππόμαχος**, που σημαίνει αυτόν που μάχεται έφιππος (ή από άρμα που το σύρουν άλογα), είναι γνωστά τα παρακάτω δύο πρόσωπα:
# Στην ελληνική μυθολογία, ένας από τους Τρώες που έλαβαν μέρος στον Τρωικό Πόλεμο. Ο Ιππόμαχος ήταν γιος του Αντιμάχου και σκοτώθηκε στον πόλεμο αυτό από τον Λεοντέα. Ο Ιππόμαχος αναφέρεται στην *[[Ιλιάδα]]* (ραψωδία Μ, στίχος 189). Αδέλφια του ήταν ο Πείσανδρος και ο Ιππόλοχος.
# Στην αρχαία ελληνική Ιστορία, ο ένας από τους Τριάκοντα Τυράννους (βλ.λ.).
## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 426

Ιππομαχος
Νεοπτόλεμος Γ΄ της Ηπείρου

Ο **Νεοπτόλεμος Γ΄** (336 π.Χ. - 297 π.Χ.) ήταν βασιλιάς της Ηπείρου από τη φυλή των Μολοσσών, μέλος της Δυναστείας των Αιακιδών. Ήταν γιος του βασιλιά Αλεξάνδρου Α΄ και της Κλεοπάτρας, πριγκίπισσας της Μακεδονίας. Κατ' επέκταση ήταν εγγονός του Φιλίππου Β΄, αλλά και ανηψιός της Ολυμπιάδας (που ήταν αδελφή του πατέρα του).

## Βιογραφικά στοιχεία
Όταν ο πατέρας του Νεοπτόλεμου, Αλέξανδρος, σκοτώθηκε κατά τη διάρκεια μιας εκστρατείας στην Ιταλία το 331 π.Χ., κατά πάσα πιθανότητα ο ίδιος ήταν απλά βρέφος. Έτσι στον θρόνο ανέβηκε ο εξάδερφός του, Αιακίδης, και μετά τον θάνατο του τελευταίου ο Αλκέτας Β'. Όταν ο Αλκέτας δολοφονήθηκε από τους υπηκόους του, οι Ιλλυριοί βοήθησαν τον γιο του Αιακίδη, τον ανήλικο ακόμη Πύρρο να ανέβει στον θρόνο της Ηπείρου. 

Όταν ο νεαρός βασιλιάς έγινε δεκαεπτά χρονών, πραγματοποίησε ένα ταξίδι στην Ιλλυρία για χάρη ενός φίλου που παντρευόταν. Κατά τη διάρκεια της απουσίας του οι Μολοσσοί συνωμότησαν, απέλασαν τους συμμάχους του, καταχράστηκαν την περιουσία του και ανακήρυξαν βασιλιά τον Νεοπτόλεμο το 302 π.Χ.  Ο τελευταίος είχε κυβερνήσει έξι χρόνια, όταν άνοιξε ο δρόμος για την επάνοδο του Πύρρου με τη βοήθεια του Πτολεμαίου, βασιλιά της Αιγύπτου. Μεγάλο μέρος του λαού πήρε το μέρος του καθώς η διακυβέρνηση του Νεοπτόλεμου υπήρξε τυραννική.

Τελικά οι δύο άνδρες επιφανειακά συμφώνησαν να συγκυβερνήσουν ώστε να μην οδηγηθεί η χώρα σε εμφύλιο πόλεμο. Κρυφά όμως, ο καθένας υπονόμευε την εξουσία του άλλου, με τη συνδρομή και των καλοθελητών που υποστήριξαν τη μία ή την άλλη πλευρά. Η τελευταία πράξη της διαμάχης τους παίχτηκε κατά τη διάρκεια κάποιων εορτασμών όπου παραβρέθηκαν και οι δύο με την ακολουθία τους. Εκεί ο Νεοπτόλεμος άδραξε την ευκαιρία να συνωμοτήσει κατά της ζωής του Πύρρου. Ωστόσο τα σχέδιά του προδόθηκαν στον αντίπαλό του, αφ' ενός από έναν υπηρέτη ο οποίος θα εκτελούσε υποτίθεται το σχέδιο, αφ' ετέρου από μία γυναίκα, τη Φαιναρέτη. Η τελευταία κρυφάκουσε τον Νεοπτόλεμο να καυχιέται για το σχέδιό του στο σπίτι της αδελφής του, Καδμείας. Κρυφά λοιπόν, αποκάλυψε τη συνωμοσία στη σύζυγο του Πύρρου, την Αντιγόνη, η οποία μετέφερε τα πάντα στον άνδρα της. Κάποιες ημέρες μετά, ο Πύρρος προσκάλεσε τον Νεοπτόλεμο σε δείπνο όπου και τελικά του αφαίρεσε πρώτος τη ζωή.

## Χρονολόγιο

## Δείτε επίσης
*Δυναστεία των Αιακιδών
*Αρχαία Ήπειρος 
*Ελληνιστική περίοδος
## Παραπομπές


Κατηγορία:Βασιλείς της Δυναστείας των Αιακιδών
Σανδαράχη (κίτρινη)

Η **κίτρινη σανδαράχη** (αγγλ. orpiment) είναι θειούχο ορυκτό του αρσενικού με χημικό τύπο As2S3. Το όνομά της προέρχεται από το αρχ. "σανδαράκη", το οποίο θεωρείται δάνειο από κάποια ανατολική γλώσσα, ενώ ο αγγλικός όρος προέρχεται από το aurum pigmentum, δηλ. χρυσή χρωστική. Δεν είναι ιδιαίτερα σύνηθες ορυκτό, ενώ σπάνια σχηματίζει ευδιάκριτους κρυστάλλους - συνήθως σχηματίζει συμπαγείς ή φλοιώδεις μάζες, καθώς, με την πάροδο του χρόνου αποσυντίθεται προς κίτρινη σκόνη, η οποία, όμως, εμφανίζει λάμψη. Η διαδικασία αυτή είναι χρονοβόρα, επιταχύνεται, όμως, με την έκθεση του ορυκτού σε φως, γι' αυτό και τα δείγματά της φυλάσσονται σε ειδικές φωτοστεγείς θήκες.

Ανευρίσκεται συχνά, αλλά σε μικρές ποσότητες, σε υδροθερμικές φλέβες χαμηλών θερμοκρασιών, σε θερμές πηγές και σε φουμαρόλες. Είναι συχνό προϊόν εξαλλοίωσης άλλων αρσενικούχων ορυκτών, ιδιαίτερα της ερυθράς σανδαράχης. Έχει χαρακτηριστική οσμή. Απαντά (σχεδόν πάντα) με ερυθρά σανδαράχη αλλά και βαρύτη, γύψο, ασβεστίτη και ορυκτά του αργύρου και του μολύβδου. Όπως και η συγγενής ερυθρά σανδαράχη δεν έχει σημαντικές οικονομικές εφαρμογές.

Παλαιότερα είχε χρησιμοποιηθεί ως βαφή, η χρήση της όμως εγκαταλείφθηκε λόγω της εξαλλοίωσής της από την φωτεινή ακτινοβολία.

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Mindat.org
*Galleries.com
*Handbook of Mineralogy

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X

Κατηγορία:Ορυκτά του θείου
Κατηγορία:Ορυκτά του αρσενικού
Κατηγορία:Χρωστικές
Κανδήλα

**Κανδήλα**, είναι ονομασία οικισμών της Ελλάδας. Μπορεί να αναφέρεται:

*Κανδήλα Αιτωλοακαρνανίας
*Κανδήλα Αρκαδίας
Σανδαράχη (ερυθρά)

Η **ερυθρά σανδαράχη** (αγγλ. realgar) είναι θειούχο ορυκτό του αρσενικού με χημικό τύπο AsS. Το όνομά της προέρχεται από το αρχ. "σανδαράκη", το οποίο θεωρείται δάνειο από κάποια ανατολική γλώσσα, ενώ ο αγγλικός όρος προέρχεται από την αραβική φράση "rahj al ghar", δηλ. "η σκόνη του ορυχείου". Μερικές φορές αναφέρεται και ως "αρσενολίτης". Είναι, μαζί με τη συγγενική της κίτρινη σανδαράχη από τα ελάχιστα διαφανή και μικρής σκληρότητας σουλφίδια. Η κρυσταλλική δομή της μοιάζει με του θείου, το οποίο, στην οκτατομική μορφή του, σχηματίζει δακτυλίους από οκτώ άτομα θείου (S8). Ανάλογα, η ερυθρά σανδαράχη εμφανίζει παρόμοια δομή, σχηματίζοντας δακτυλίους του τύπου As4S4. Η παρουσία των ατόμων αρσενικού είναι που μεταβάλλει τη δομή του κρυστάλλου, προκαλώντας την κρυστάλλωση της ερυθράς σανδαράχης στο μονοκλινές, αντί του ορθορομβικού (θείο).

Ανευρίσκεται σε υδροθερμικές φλέβες χαμηλών θερμοκρασιών, σε αποθέσεις θερμών πηγών και ως προϊόν κρυσταλλώσεως θειούχων ηφαιστειακών ατμίδων (φουμαρόλες, συνδεδεμένη με άλλα ορυκτά του αρσενικού και του αντιμονίου. Ανευρίσκεται, επίσης, μερικές φορές σε ανθρακικά και αργιλικά ιζηματογενή πετρώματα.

Είναι ασταθές ορυκτό και εξαλλοιώνεται εύκολα σε παρασανδαράχη και, τελικά, σε σκόνη, η οποία είναι μίγμα κίτρινης σανδαράχης και αρσενολίτη (As2O3). Η διαδικασία αυτή επιταχύνεται με την έκθεση στο φως, γι' αυτό και τα δείγματά της φυλάσσονται σε φωτοστεγείς θήκες. Όταν η ερυθρά σανδαράχη κονιοποιηθεί, αναδίδει έντονη οσμή σκόρδου.

Η οικονομική της σημασία είναι μικρή. Χρησιμοποιείται για την παρασκευή αρσενικού (επουσιώδες ορυκτό του), ενώ παλαιότερα, σε μορφή σκόνης, προστίθονταν σε πυροτεχνήματα για να προσδώσει έντονο λευκό φως.

Όμορφα δείγματα ερυθράς σανδαράχης υπάρχουν στη Σαξονία, στη Ρουμανία (περιοχή Baia Sprie), στην Τσεχία, στη Ρωσία, στην Κίνα και στις ΗΠΑ.

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης
*Mindat.org
*Galleries.com
*Handbook of Mineralogy

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X

Κατηγορία:Ορυκτά του θείου
Κατηγορία:Ορυκτά του αρσενικού
Ίσανδρος

Στην ελληνική μυθολογία με το όνομα **Ίσανδρος** είναι γνωστός ένας από τους γιους του ήρωα Βελλεροφόντη και της Φιλονόης ή Αντικλείας. Ο Ίσανδρος ήταν αδελφός του Ιππολόχου και της Λαοδαμείας, και τον σκότωσε ο θεός `Αρης σε κάποια μάχη κατά των Σολύμων, ληστρικού λαού, στα ανατολικά σύνορα του βασιλείου της Λυκίας. Ο Ίσανδρος αναφέρεται στην *[[Ιλιάδα]]* (ραψωδία Ζ, στίχοι 197 και 203).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 428

Ισανδρος
Ίσος (μυθολογία)

Στην ελληνική μυθολογία με το όνομα **Ίσος** είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Ίσος, που ήταν νόθος γιος του βασιλιά της Τροίας, του Πριάμου, σκοτώθηκε στον πόλεμο αυτό από τον Αγαμέμνονα, ο οποίος τον λόγχισε στο άνω μέρος του θώρακα ενώ ο Ίσος βρισκόταν επάνω σε άρμα μαζί με τον ετεροθαλή αδελφό του Άντιφο. Μνημονεύεται επίσης ότι ο Ίσος και ο Άντιφος είχαν αιχμαλωτισθεί από τον Αχιλλέα ενώ έβοσκαν τα πρόβατά τους στις πλαγιές του όρους Ίδη, αλλά στη συνέχεια αφέθηκαν ελεύθεροι μετά την καταβολή ανταλλάγματος.

Ο Ίσος αναφέρεται στην *[[Ιλιάδα]]* (ραψωδία Λ, στίχοι 101-112): *«... κι ευθύς εχύθη επάνω / στον `Ισον και τον `Αντιφον, δυο τέκνα του Πριάμου, / νόθον και νόμιμον ομού, τα δύο σ' έν' αμάξι. / Ο `Αντιφος εμάχονταν και ο νόθος κυβερνούσε..»* (Λ 100-103, μετάφραση Ι. Πολυλά)

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ισος
Ιπποτίωνας

Στην ελληνική μυθολογία με το όνομα **Ιπποτίωνας** (***Ιπποτίων***) είναι γνωστός ένας από τους Ασκάνιους πολεμιστές που έλαβαν μέρος στον Τρωικό Πόλεμο ως σύμμαχοι των Τρώων. Ο γιος του Ιπποτίωνα, ο Μόρυς, πολέμησε και αυτός στον ίδιο πόλεμο. Σκοτώθηκαν και οι δύο ταυτόχρονα από τον Μηριόνη. Ο Ιπποτίωνας αναφέρεται στην *[[Ιλιάδα]]* (Ν 792 και Ξ 514).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 427

Ιπποτιωνας
Αίατος

Κατά την ελληνική μυθολογία ο **Αίατος** ήταν προϊστορικός Βασιλιάς της Θεσσαλίας.
## Ο μύθος
Ο Αίατος ήταν γιος του Φειδίππου και καταγόταν από το βασιλικό γένος των Ηρακλειδών. Ήταν βασιλιάς των προϊστορικών Θεσσαλών, που τότε λέγονταν *Εφυραίοι* και ως επιδρομείς της ανατολικής πλευράς του Αχελώου εξεδίωξαν τους γηγενείς κατοίκους, που λέγονταν τότε *Βοιωτοί*, τους οποίους και απώθησαν νοτιότερα, στη σημερινή περιοχή της Βοιωτίας.

Ο Αίατος σύμφωνα με τις μυθολογικές παραδόσεις της Θεσσαλίας είχε λάβει χρησμό ότι στη νέα υπό κατάληψη χώρα θα γίνει βασιλιάς εκείνος που θα διασχίσει τον Αχελώο και θα πατήσει πρώτος την αντιπέρα όχθη. Τότε κατά το στάδιο των επιδρομικών επιχειρήσεων η αδελφή του Αιάτου, η Πολύκλεια (Πολύ+κλέος), προσποιούμενη ότι διερχόμενη τον Άρνη (όπου υπέστησαν ήττα οι Βοιωτοί) είχε υποστεί εξάρθρωση του ποδιού της, παρακάλεσε τον αδελφό της να τη μεταφέρει στους ώμους του, διερχόμενος τον Αχελώο. Έτσι μεταφέροντάς την, ο Αίατος, και μόλις πριν προλάβει να  πατήσει στην αντιπέρα όχθη, πετάχθηκε η Πολύκλεια και πάτησε πρώτη στην όχθη. Στράφηκε τότε στον έκπληκτο αδελφό της και του υπενθύμησε τον χρησμό, αξιώνοντας τη βασιλεία της χώρας.

Κατά την παράδοση, ο Αίατος, αντί να εξοργισθεί από την απάτη της αδελφής του, αντίθετα θαύμασε την εξυπνάδα της, με αποτέλεσμα να τη λάβει ως σύζυγό του και να την αναγνωρίσει συνάρχουσα (Βασίλισσα).

Γιος του Αιάτου και της Πολύκλειας ήταν ο Θεσσαλός, από το όνομα του οποίου ονομάσθηκε τόσο η περιοχή, καθώς και οι Θεσσαλοί, ή Φετταλοί, ή Πετθαλοί.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 1ος, σελ. 651

Κατηγορία:Ιστορία της Θεσσαλίας
Κατηγορία:Αρχαίοι Θεσσαλοί
Κατηγορία:Μυθικοί βασιλείς της Θεσσαλίας
Oh Uganda, Land of Beauty

"**Oh Uganda, Land of Beauty**" είναι ο εθνικός ύμνος της Ουγκάντας. Καθιερώθηκε το 1962, όταν η χώρα απέκτησε την ανεξαρτησία της από το Ηνωμένο Βασίλειο. Τους στίχους καθώς και τη μουσική έγραψε ο Τζορτζ Ουίλμπερφορς Κακόμα (George Wilberforce Kakoma).

## Στίχοι στα αγγλικά
:Oh Uganda! may God uphold thee,
:We lay our future in thy hand.
:United, free,
:For liberty oh for
:Together we'll always stand.

:Oh Uganda! the land of freedom.
:Our love and labour we give,
:And with neighbours all
:At our country's call
:In peace and friendship we'll live.

:Oh Uganda! the land that feeds us
:By sun and fertile soil grown.
:For our own dear land,
:We'll always stand,
:The Pearl of Africa's Crown.

## Ελληνική μετάφραση
:Ω Ουγκάντα! Είθε ο Θεός να σε φυλάει,
:Θέτουμε το μέλλον μας στα χέρια σου.
:Ενωμένη, ελεύθερη,
:Για την ελευθερία, ω, για
:Μαζί θα είμαστε πάντα επιφυλακή.

:Ω Ουγκάντα! γη της ελευθερίας.
:Σου δίνουμε την αγάπη μας και τη δουλειά,
:Και με τους γείτονες όλοι
:Στο κάλεσμα της πατρίδας μας
:Θα ζούμε ειρηνικά και με φιλία.

:Ω Ουγκάντα! γη που μας τρέφεις
:Με τον ήλιο και το εύφορο έδαφός σου που καλλιεργούμε.
:Για την αγαπημένη μας χώρα,
:Θα είμαστε πάντα επιφυλακή ,
:Σμαράγδι από το Στέμμα της Αφρικής.

## Εξωτερικοί σύνδεσμοι
* αρχείο MP3 με τραγούδι και ορχηστρικό
* Ορχηστρική έκδοση από το david-national anthems.net

Κατηγορία:Εθνικά σύμβολα της Ουγκάντας
Κατηγορία:Εθνικοί ύμνοι
Θεοδώρα της Βλαχίας

Η **Θεοδώρα** (Βουλγάρικα: Теодора) της Βλαχίας ήταν κόρη του Βασάραβας Α΄ της Βλαχίας (1310-1352) και της Μαργαρίτας της Βλαχίας. Παντρεύτηκε τον τσάρο της Βουλγαρίας Ιβάν Αλέξανδρο. Από τον γάμο τους απέκτησε τέσσερα παιδιά,  τον Μιχαήλ Ασέν Δ΄, τον Ιβάν Σρατσιμίρ, τον Ιβάν Ασέν Δ΄ και τη Βασίλισα. Το 1345 ο τσάρος Ιβάν Αλέξανδρος την χώρισε και την έστειλε σε μοναστήρι όπου έγινε μοναχή παίρνοντας το όνομα Θεοφανώ.

## Παραπομπές


Κατηγορία:Ρουμάνοι ευγενείς
Κατηγορία:Οίκος των Βασαράβων
Αμαντά Μαντί

Ο **Αμαντά Μαντί** (Hamada Madi, 1965-) ευρύτερα γνωστός και ως "**Boléro**" είναι πολιτικός από τις Κομόρες. Υπηρέτησε ως πρωθυπουργός και επίσης ως υπηρεσιακός αρχηγός Κράτους στα νησιά.

## Καριέρα
Γεννήθηκε στο νησί Μοελί το 1965. Απέκτησε πτυχίο στο Συνταγματικό Δίκαιο από πανεπιστήμιο στην Ουκρανία. Εν συνεχεία εργάστηκε ως πολιτικός σύμβουλος στις Κομόρες και έγινε γενικός γραμματέας του Ρεπουμπλικανικού Κόμματος των Κομορών.

Λίγο πριν γίνει πρωθυπουργός υπηρέτησε ως γενικός γραμματέας της Προεδρίας επί Αμυντικών Ζητημάτων και διαδραμάτισε σημαίνοντα ρόλο κατά τις ειρηνευτικές διαπραγματεύσεις με το νησί Ανζουάν. Έτσι, υπογράφηκε η συμφωνία του Φομπονί. 

Διορίστηκε πρωθυπουργός όντας ανεξάρτητος (δεν ανήκε σε κανένα πολιτικό κόμμα) στις 29 Νοεμβρίου του 2000 και διατηρήθηκε στο αξίωμα αυτό ως τις 15 Απριλίου του 2002. Τον Ιανουάριο του 2002 συμφωνήθηκε, παρά μερικές αντιδράσεις, ότι θα αντικαθιστούσε τον Συνταγματάρχη Ασουμανί ως υπηρεσιακός αρχηγός κράτους. Ανέλαβε καθήκοντα στις 21 Ιανουαρίου του 2002. Από το αξίωμα αυτό επέβλεψε τη μεταβατική κυβέρνηση εθνικής ενότητας. Ακολούθησε η διενέργεια προεδρικών και βουλευτικών εκλογών. Εξαιτίας της καταγωγής του (από το Μοελί) δεν επιτράπηκε από το νόμο να θέσει υποψηφιότητα στις εκλογές για την προεδρία της Ένωσης, καθώς η πρώτη τετραετής θητεία συμφωνήθηκε να υπηρετηθεί από έναν πολιτικό από τη Μεγάλη Κομόρα. Στις 26 Μαΐου του 2002 ο Αζαλί επέστρεψε στην προεδρία και ο Μαντί παρέμεινε ειδικός σύμβουλος άνευ χαρτοφυλακίου σε κυβέρνηση της Ένωσης. Στις 19 Δεκεμβρίου του 2002 εκδηλώθηκε επίθεση στο Μοελί και απόπειρα εισβολής στο νησί. Ο Μαντί καταδίκασε την απόπειρα εισβολής και δήλωσε ότι οι εισβολείς ήταν "μισθοφόροι, που σκόπευαν να αποσταθεροποιήσουν την κυβέρνηση". Τον Απρίλιο του 2004 παραιτήθηκε από υπουργός Άμυνας. Την ίδια χρονιά στις εκλογές του 2004 εξελέγη βουλευτής στην περιφέρεια του Μοελί.

Μετά την άνοδο του προέδρου Αχμέτ Αμπντάλα Σαμπί στην εξουσία αυτοεξορίστηκε. Ενώ συνόδευε τα λείψανα του ανιψιού του, ο οποίος είχε πεθάνει στη Γαλλία, συνελήφθη στις Κομόρες, τον Δεκέμβριο του 2008.

## Παραπομπές


## Εξωτερικοί σύνδεσμοι
* https://web.archive.org/web/20070108124958/http://usuarios.lycos.es/alpheratz/madi.jpg - Φωτογραφία του Μπολέρο.

Κατηγορία:Πρόεδροι των Κομορών
Κατηγορία:Πρωθυπουργοί των Κομορών
Αιάκεια

Τα **Αιάκεια** ήταν αρχαία εορτή που τελούνταν στην Αίγινα προς τιμή του Αιακού.

Τα Αιάκεια περιλάμβαναν σπουδαίους γυμνικούς αγώνες, τους οποίους είχε υμνήσει και ο Πίνδαρος. Βραβείο των αγώνων ήταν ένας κρατήρας. Οι νικητές των Αιακείων στο τέλος της εορτής αναρτούσαν τους νικητήριους στεφάνους τους στο καλλιμάρμαρο Αιάκειο, που ήταν το μαυσωλείο του Αιακού στο ομώνυμο άλσος. Ήταν το σημείο όπου προσευχήθηκε στον Δία για βροχή κι έτσι έσωσε τη χώρα του από μεγάλη ξηρασία.

Στους αγώνες έπαιρναν μέρος αθλητές από πολλά μέρη της Ελλάδας. 
## Πηγές
*"Νεώτερον Εγκυκλοπαιδικόν Λεξικόν Ηλίου" τομ.1ος, σελ.644.
*Πίνδαρος, *Νεμεονίκες*, VII, 40

Κατηγορία:Αρχαίες ελληνικές εορτές
Κατηγορία:Αρχαία Αίγινα
Land of the Free

**Land of the Free** ("Γη των Ελευθέρων") είναι ο εθνικός ύμνος της Μπελίζ. Οι στίχοι είναι του Σάμιουελ Άλφρεντ Χέινς (Samuel Alfred Haynes) και η μουσική του Σέλουιν Γουόλφορντ Γιανγκ (Selwyn Walford Young). Η σύνθεσή του έγινε το 1963 και η επίσημη καθιέρωσή του το 1981, όταν η χώρα απέκτησε την ανεξαρτησία της από το Ηνωμένο Βασίλειο. Ο αρχικός τίτλος του ύμνου ήταν "Land of the Gods" ("Γη των Θεών") και υπογράμμιζε την οργανωμένη θρησκεία στο κράτος.

## Στίχοι στα αγγλικά

:O, Land of the free by the Carib Sea,
:Our manhood we pledge to thy liberty!
:No tyrants here linger, despots must flee
:This tranquil haven of democracy.
:The blood of our sires, which hallows the sod,
:Brought freedom from slavery oppression's rod,
:By the might of truth and the grace of God,
:No longer shall we be hewers of wood.

Χορωδία: (επανάληψη μετά τη δεύτερη στροφή)
::Arise! ye sons of the Baymen's clan,
::Put on your armour, clear the land!
::Drive back the tyrants, let despots flee -
::Land of the Free by the Carib Sea!

:Nature has blessed thee with wealth untold,
:O'er mountains and valleys where prairies roll;
:Our fathers, the Baymen, valiant and bold
:Drove back the invader; this heritage hold
:From proud Rio Hondo to old Sarstoon ,
:Through coral isle, over blue lagoon;
:Keep watch with the angels, the stars and moon;
:For freedom comes tomorrow's noon.

## Ελληνική μετάφραση

:Ω, Γη των ελευθέρων της Καραϊβικής Θάλασσας,
:Υποσχόμαστε την ανδρειοσύνη μας για την ελευθερία σου!
:Δε μένουν εδώ τύραννοι, οι δεσποτικοί άρχοντες πρέπει να φύγουν
:Αυτό το ήσυχο καταφύγιο της δημοκρατίας.
:Το αίμα των γεννητόρων μας, που αγιάζει το χώμα,
:Έφερε την ελευθερία από τη σκλαβιά του μαστιγίου των καταπιεστών,
:Με τη δύναμη της αλήθειας και τη χάρη του Θεού,
:Δεν θα είμαστε πια πελεκητές ξύλων.

Χορωδία: (επανάληψη μετά τη δεύτερη στροφή)
::Ξυπνήστε! εσείς παιδιά της φυλής Μπέιμεν,
::Βάλτε την πανοπλία σας, εξασφαλίστε τη γη σας!
::Πηγαίνετε τους τυράννους από εκεί που ήρθαν, διώξτε τους δεσποτικούς άρχοντες -
::Γη των ελευθέρων της Καραϊβικής Θάλασσας!

:Με την ευλογία της φύσης με τον ανείπωτο πλούτο,
:Πάνω από τα όρη και τις κοιλάδες όπου εκτείνονται οι σαβάνες
:Οι πατέρες μας, οι Μπέιμεν, ανδρείοι και τολμηροί
:Έδιωξαν τον εισβολέα. Η παράδοση αυτή συνεχίζεται
:Από τον περήφανο Ρίο Όντο ως τον αρχαίο ποταμό,
:Μέσα από τη νησίδα με τα κοράλλια, πάνω από την γαλάζια λιμνούλα
:Συνέχισε να βλέπεις τους αγγέλους, τα αστέρια και το φεγγάρι 
:Για την ελευθερία του αύριο.

## Εξωτερικοί σύνδεσμοι
* αρχείο ήχου σε μορφή MIDI

Κατηγορία:Εθνικοί ύμνοι
Κατηγορία:Εθνικά σύμβολα της Μπελίζ
Μεταφορά θερμότητας

Η **μεταφορά θερμότητας** , ή **μετάδοση θερμότητας** από ένα σώμα/σύστημα μεγαλύτερης θερμοκρασίας προς ένα άλλο μικρότερης θερμοκρασίας είναι ένα φυσικό φαινόμενο που πραγματοποιείται με τρεις δυνατούς τρόπους/μηχανισμούς:
* αγωγή θερμότητας, που πραγματοποιείται μέσω της μάζας ή των μορίων στερεών ή ακίνητων ρευστών.
* συναγωγή (μεταφορά) θερμότητας (*), που πραγματοποιείται μόνο στα ρευστά που παρουσιάζουν μικρή θερμική αγωγιμότητα.
* θερμική ακτινοβολία, που πραγματοποιείται μεταξύ σωμάτων που βρίσκονται σε απόσταση μεταξύ τους.
:(*) Η συναγωγή θερμότητας ονομάζεται και μεταφορά δια ρευμάτων ή κυκλοφορίας.

Σύμφωνα με τον νόμο μεταφοράς του Νεύτωνα (ή νόμο συναγωγής) ο *ρυθμός μεταφοράς θερμότητας* ή *ροή θερμότητας* δίνεται από τη σχέση:

: \frac{d Q}{d t} = -h \cdot A(T_{0} - T_{\text{env}})  

:Q= Θερμότητα (Joules)

:h= συντελεστής μεταφοράς θερμότητας (Joule/m² .sec.°C)

:A= Εμβαδόν επιφάνειας δια μέσω της οποίας πραγματοποιείται η μεταφορά θερμότητας (m²)

:T_0 = Θερμοκρασία επιφάνειας του σώματος (°C)

:T_{\text{env}} =  Θερμοκρασία περιβάλλοντος γύρω από το σώμα (°C)

## Συνέπειες
Βασικές συνέπειες της μετάδοσης θερμότητας είναι η θερμική διαστολή και συστολή των σωμάτων, η τήξη, η εξάτμιση, η ατμοποίηση, η εξάχνωση, η υγροποίηση, η πήξη κ.λπ.

Κατηγορία:Φαινόμενα μεταφοράς
Συναγωγή (αποσαφήνιση)

Ο όρος **συναγωγή** μπορεί να αφορά

*τη συναγωγή τόπο θρησκευτικών ενασχολήσεων
*τη μεταφορά θερμότητας με συναγωγή
Ιφέας

Στην ελληνική μυθολογία με το όνομα **Ιφέας** (***Ιφεύς***) είναι γνωστός ένας από τους Τρώες πολεμιστές που έλαβαν μέρος στον Τρωικό Πόλεμο. Ο Ιφέας σκοτώθηκε σε μάχη του πολέμου αυτού από τον Πάτροκλο μαζί με άλλους οκτώ Τρώες, κατά την τελευταία ημέρα της ζωής του Πατρόκλου. Ο Ιφέας αναφέρεται στην *[[Ιλιάδα]]* του Ομήρου.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ιφεας
Ιτυμονέας

Στην ελληνική μυθολογία με το όνομα **Ιτυμονέας** (***Ιτυμονεύς***) είναι γνωστός ένας από τους γιους του ήρωα Υπερόχου. Ο Ιτυμονεύς κάποτε έκλεψε βόδια από τον βασιλιά Νέστορα της Πύλου, οπότε και επακολούθησε πόλεμος στον οποίο ο Νέστορας κτύπησε με ακόντιο τον Ιτυμονέα και τον σκότωσε. Ο Ιτυμονέας αναφέρεται στην *[[Ιλιάδα]]*, όπου ο Νέστορας διηγείται τα νεανικά του κατορθώματα: *«...Τον κτύπησα μ' ακόντι / εκεί που αυτός τα βόδια του να σώσει επρομαχούσε, / και ως έπεσ' εφοβήθηκαν οι αγρότες, εσκορπίσαν. / Λάφυρα τότ' επήραμεν απ' το πεδίον πλήθος, / βοδιών κοπές πεντήκοντα, τόσες κοπές προβάτων» (ραψωδία Λ, στίχοι 674-678).


== Πηγές ==
* [[Μαρτίνος Κρούσιος|Κρουσίου]]: *Λεξικόν Ομηρικόν'', διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ιτυμονεας
Μίκυ Μάους (αποσαφήνιση)

Το λήμμα **Μίκυ Μάους** μπορεί να αναφέρεται σε κάποιο από τα παρακάτω:

*Μίκυ Μάους, διάσημος ήρωας του Ουώλτ Ντίσνευ.
*Μίκυ Μάους, ομώνυμο περιοδικό με τις περιπέτειες του παραπάνω ήρωα.
Εμπειρική σχέση

Στις θετικές επιστήμες **εμπειρικές σχέσεις** ή εξισώσεις ονομάζουμε τις εξισώσεις που προέρχονται από στατιστική εξομάλυνση πειραματικών δεδομένων. Αυτές υποτίθεται ότι *δεν* έχουν γενική ισχύ, αλλά ισχύουν μόνο για το συγκεκριμένο σύστημα από το οποίο προέκυψαν πειραματικά. Δεν αποτελούν θεωρητική εξήγηση  του φαινομένου που εξετάστηκε αλλά απλή καταγραφή των πειραματικών δεδομένων. Ο όρος χρησιμοποιείται σε αντιπαράθεση με τον όρο "θεωρητικές σχέσεις" οι οποίες έχουν αποδειχθεί τόσο θεωρητικά, από πρώτες αρχές, όσο και πειραματικά, αποτελούν δηλαδή θεμελιώδεις φυσικούς νόμους.

Εμπειρικές εξισώσεις που έχουν ωστόσο καθιερωθεί σε τέτοιο μεγάλο βαθμό που η διαφοροποίηση τους από τους φυσικούς νόμους να είναι δυσδιάκριτη συναντάμε σε πολλές περιοχές της επιστήμης, για παράδειγμα στη μηχανική ρευστών στις σχέσεις που περιγράφουν τις τυρβώδεις ροές και στη μεταφορά θερμότητας με συναγωγή.

Πολύ σημαντικές εμπειρικές σχέσεις έχουν καθιερωθεί και χρησιμοποιούνται όχι μόνο στις φυσικές επιστήμες αλλά σε διάφορους τομείς όπως για παράδειγμα στα οικονομικά.

Κατηγορία:Εμπειρισμός
Κατηγορία:Πηγές γνώσης
Κατηγορία:Επιστημολογία
Κατηγορία:Φιλοσοφία της επιστήμης
Κατηγορία:Αιτιολόγηση
Τύρβη (αποσαφήνιση)

Ο όρος **τύρβη** μπορεί να αναφέρεται

*στην τυρβώδη ροή
*στην Τύρβη (μυθολογία)
*στην ατμοσφαιρική τύρβη (αστρονομία)
Μοχάμετ Αχμέτ

Ο **Μοχάμετ Αχμέτ** (*Mohamed Ahmed*, στα αραβικά: محمد أحمد, *Muhammad Ahmad*, 2 Ιουλίου 1917 – 27 Ιανουαρίου 1984) ήταν πολιτικός από τις Κομόρες. Υπήρξε συμπρόεδρος (συναρχηγός Κράτους) το 1978 μαζί με τον Αχμέτ Αμπνταλά. Καταγόταν από το νησί Ανζουάν.

## Σταδιοδρομία
Γεννήθηκε στο Μουτσαμούντου στις 2 Ιουλίου 1917. Στη δεκαετία του 1950 έγινε ένας από τους πλέον σημαντικούς μη Γάλλους πολιτικούς στα νησιά. Υπηρέτησε ως αντιπρόεδρος στο κυβερνητικό συμβούλιο την περίοδο από το 1957 ως το 1962. Έπειτα από αυτό η επιρροή του εξασθένισε και το 1975 οι Κομόρες έγιναν ανεξάρτητο κράτος από τη Γαλλία. Το 1978 υποστήριξε σθεναρά το πραξικόπημα κατά το οποίο ανατράπηκε ο πρόεδρος Αλί Σοϊλί. Ο Αχμέτ ανέλαβε στις 23 Μαΐου του 1978 συνεπικεφαλής του διευθυντηρίου, το οποίο ανέλαβε την εξουσία μετά το πραξικόπημα. Στις 3 Οκτωβρίου του 1978 απώλεσε τη θέση αυτή, εξαιτίας του γεγονότος ότι ο άλλος συμπρόεδρος, Αχμέτ Αμπνταλά κατέλαβε πλήρως την εξουσία. Ο Αχμέτ πέθανε στις 27 Ιανουαρίου 1984.

## Εξωτερικοί σύνδεσμοι
* https://web.archive.org/web/20070101141754/http://usuarios.lycos.es/alpheratz/ahmed_mohamed.jpg - Φωτογραφία του πολιτικού.

## Παραπομπές


Αχμετ
53 Καλυψώ

Ο **53 Καλυψώ (Kalypso)** είναι ένας πολύ σκουρόχρωμος αστεροειδής της Κύριας Ζώνης Αστεροειδών. Πήρε το όνομά του από την ομώνυμη θαλάσσια Νύμφη, την Καλυψώ της ελληνικής μυθολογίας, και δεν πρέπει να συγχέεται με τον ομώνυμο δορυφόρο του πλανήτη Κρόνου. Η Καλυψώ έχει απόλυτο μέγεθος (όπως αυτό ορίζεται για το Ηλιακό Σύστημα) 8,81. Ανακαλύφθηκε το 1858 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντύσελντορφ.

Η μέση διάμετρος της Καλυψούς υπολογίσθηκε σε 115,4 χλμ., ενώ η μάζα της εκτιμάται σε 1,6 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Καλυψούς εκτιμάται σε 3,23 cm/sec², δηλαδή η βαρύτητα εκεί είναι 304 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 61 m/sec (220 χιλιόμετρα την ώρα).

Ο φασματικός τύπος της Καλυψούς είναι άγνωστος. Το άλβεδό της είναι 0,040 και η μέση θερμοκρασία στην επιφάνειά της εκτιμάται σε 101 βαθμούς Κελσίου κάτω από το μηδέν.

Είναι άγνωστο το αν και με ποια περίοδο περιστρέφεται η Καλυψώ γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Καλυψώ
Βασίλειος Σαχίνης

Ο **Βασίλειος Σαχίνης** (Δούβιανη Δρόπολης, 1894 - 17 Νοεμβρίου 1943) υπήρξε Έλληνας αντιστασιακός, ηγέτης της βορειοηπειρώτικης αντίστασης (Μέτωπο Απελευθέρωσης Βορείου Ηπείρου), που οργανώθηκε μετά την αποχώρηση του ελληνικού στρατού από την Βόρειο Ήπειρο (1942-1943).

## Βιογραφία
Γεννήθηκε το 1894 στη Δούβιανη της Δρόπολης (νότια του Αργυροκάστρου). Έμαθε τα πρώτα γράμματα στο δημοτικό σχολείο της γενέτειράς του και στη συνέχεια μετέβη στην Κωνσταντινούπολη όπου ήταν εγκατεστημένος ο πατέρας του. Εκεί έπειτα από εισαγωγικές εξετάσεις έγινε δεκτός στην Ροβέρτειο Σχολή. Λόγω των Βαλκανικών Πολέμων αναγκάστηκε να διακόψει τις σπουδές του και να επιστρέψει οικογενειακώς τo 1913 στην πατρίδα του. Αργότερα, κατά τη διάρκεια του Βορειοηπειρωτικού Αγώνα συμμετείχε ως ειδικός γραμματέας στην προσωρινή κυβέρνηση της Αυτόνομης Βορείου Ηπείρου και χρησιμοποιήθηκε από τον πρόεδρο της επαναστατικής κυβέρνησης, Ζωγράφο, ως διερμηνέας. 

Με την επιστροφή των ελληνικών στρατευμάτων στα εδάφη της Βόρειας Ηπείρου, διορίστηκε δάσκαλος ελληνικών σε γυμνάσιο του Αργυροκάστρου, θέση που κράτησε ως το 1916 όταν η περιοχή κατελήφθη από τα ιταλικά στρατεύματα. Τότε απολύθηκε και αναγκάστηκε να δουλέψει ως μεταφραστής. Τα επόμενα χρόνια κατάφερε να αποκτήσει σημαντική οικονομική επιφάνεια μέσω της ενασχόλησής του με χρηματιστηριακές συναλλαγές. Παράλληλα αποτέλεσε σημαντικό ακτιβιστή της ελληνικής μειονότητας της Αλβανίας με αποτέλεσμα να υποστεί διώξεις από το καθεστώς του Αχμέτ Ζώγου. Αρχικά, κατά το 1929 φυλακίστηκε για ένα εξάμηνο στα Τίρανα, στα πλαίσια του εκκλησιαστικού ζητήματος ενώ μετά την δυναμική ανάμειξή του το 1933 στο ζήτημα των ελληνικών σχολείων της χώρας εκτοπίστηκε στην κωμόπολη Λέζα του αλβανικού Βορρά. Μετά την κατάληψη της Αλβανίας από την φασιστική Ιταλία και μέχρι και τις παραμονές του ελληνοϊταλικού πολέμου δρούσε ως πληροφοριοδότης του ελληνικού στρατού. Η δράση του οδήγησε στη σύλληψη από τις δυνάμεις κατοχής και στον εκτοπισμό του μαζί με άλλους παράγοντες της μειονότητας στην Ιταλία, από την οποία επέστρεψε μετά το τέλος των εχθροπραξιών. 

Τον Ιούλιο του 1942, μαζί με άλλα σημαντικά πρόσωπα της ελληνικής μειονότητας, πρωτοστάτησε στην ίδρυση της οργάνωσης ΜΑΒΗ, η οποία έδρασε κατά των κατοχικών ιταλικών δυνάμεων και αργότερα γερμανικών δυνάμεων, όπως και των αλβανικών αντιστασιακών οργανώσεων στην περιοχή της Βόρειας Ηπείρου. Παράλληλα αντιδρούσε με τις διαμαρτυρίες του στους Ιταλούς για υπόθαλψη της αλβανικής καταπίεσης στους ελληνικούς πληθυσμούς της περιοχής.
Στις 17 Νοεμβρίου 1943 συνελήφθη από το αλβανικό κομμουνιστικό κόμμα και εκτελέστηκε.

## Παραπομπές


Κατηγορία:Έλληνες αντιστασιακοί
Φθορίτης

Ο **φθορίτης** (αγγλ. *fluorite*) ή αργυροδάμας είναι ορυκτό του ασβεστίου με χημικό τύπο CaF2. Οφείλει το όνομά του στο συστατικό του, φθόριο, ενώ το αγγλικό όνομα προέρχεται από τα λατινικά (*fluor* = ρέω) και σχετίζεται με την ικανότητά του να χαμηλώνει το σημείο τήξεως όταν προστίθεται σε άλλα ορυκτά (συλλίπασμα).

Εμφανίζει ποικιλία χρωμάτων, συχνά σε ζώνες. Η ιώδης ποικιλία του συγχέεται συχνά με αμέθυστο, από τον οποίο διακρίνεται λόγω χαμηλότερης σκληρότητας. Συχνά οι κρύσταλλοί του παρουσιάζουν φθορισμό κάτω από υπεριώδη ακτινοβολία σε ποικιλία χρωμάτων. Τυπικό χρώμα φθορισμού είναι το μπλε, εμφανίζει, όμως, φθορισμό και σε κίτρινο, πράσινο, κόκκινο, λευκό και πορφυρό, ενώ το χρώμα φθορισμού μπορεί να αλλάζει ανάλογα με το μήκος κύματος της υπεριώδους ακτινοβολίας. Ορισμένοι κρύσταλλοι, που περιέχουν το στοιχείο ευρώπιο (Eu) εμφανίζουν ασθενή φωσφορισμό. Η (σπάνια) παραλλαγή του **χλωροφανής**, που απαντά στη Βιρτζίνια και στην Αριζόνα των ΗΠΑ παρουσιάζει το φαινόμενο του θερμοφθορισμού, φθορίζει, δηλαδή σε πρασινογάλαζο χρώμα, όταν θερμανθεί. Μετά την ψύξη, το φαινόμενο αυτό εξαφανίζεται από το συγκεκριμένο δείγμα.

Η μεγάλη χρωματική του ποικιλία έχει ως συνέπεια να είναι από τα πλέον περιζήτητα από συλλέκτες ορυκτά, ενώ, λόγω της ποικιλοχρωμίας του και της εμφάνισης ζωνώδους χρωματισμού, χρησιμοποιείται και ως ημιπολύτιμος λίθος, παρά την χαμηλή του σκληρότητα.

Ανευρίσκεται ως συνοδό ορυκτό σε γρανίτες, γρανιτικούς πηγματίτες και συηνίτες, καθώς και σε φουμαρόλες. Οι οικονομικά εκμεταλλεύσιμες εμφανίσεις του είναι σε μέσης και χαμηλής θερμοκρασίας υδροθερμικές φλέβες και στρωματοειδείς αποθέσεις. Συχνά αποτελεί το υλικό διασύνδεσης στους ψαμμίτες.

Συνδέεται με χαλαζία,  μικτά θειούχα, ασβεστίτη, βαρύτη, κασσιτερίτη, βολφραμίτη, απατίτη, σεελίτη και τοπάζιο. Απαντά σε πολλά σημεία του πλανήτη.

Παραλλαγές του, εκτός από τον χλωροφανή, είναι ο **υττριοφθορίτης** ( (Ca,Y)F2, ο **υττριοδημητρίτης** ((Ca,Ce,Y)F2) και ο **αντοζωνίτης**, ο οποίος, όταν θραυσθεί ή κονιοποιηθεί, αναδίδει περίεργη οσμή και ο "bluejohn", που εμφανίζει χαρακτηριστικό ζωνώδη χρωματισμό.

left|thumb|200px|Φλέβα παραλλαγής "bluejohn" στο σπήλαιο Treak Cliff του Derbyshire {Ην. Βασίλειο)

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Minerals.net
* Galleries.com
* Handbook of Mineralogy

## Βιβλιογραφία
* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil: *A Field Guide to Rocks and Minerals*, Houghton Mifflin Harcourt, 1988, ISBN 0-395-91096-X
* Walter Schumann, R. Bradshaw, K.A.G. Mills: *Handbook of Rocks, Minerals and Gemstones*, Houghton Mifflin Harcourt, 1993, ISBN 0-395-51137-2

## Παραπομπές


Κατηγορία:Πολύτιμοι λίθοι
Κατηγορία:Φθορίδια
Κατηγορία:Ορυκτά του ασβεστίου
Διεργασία

Η έννοια **διεργασία** μπορεί να αναφέρεται σε:

; Επιστήμη και τεχνολογία:
* Διεργασία (υπολογιστές), ένα στιγμιότυπο φορτωμένου στη μνήμη και εκτελούμενου προγράμματος
* Χημική διεργασία
* Θερμοδυναμική διεργασία
* Επιχειρησιακή διεργασία
Μικροεπεξεργαστής

*Το λήμμα αυτό αποτελεί μία αναλυτική περιγραφή των σύγχρονων μικροεπεξεργαστών. Για μία πιο εισαγωγική και ευρύτερη κάλυψη του θέματος δείτε το λήμμα [[Κεντρική Μονάδα Επεξεργασίας]].*
[thumb|220px|Ο Intel [intel 4004|4004, ο πρώτος από τους μικροεπεξεργαστές που κατασκευάστηκαν. Χρονολογία παραγωγής: 1971 μέχρι 1981.]]
Ένας **μικροεπεξεργαστής** περιλαμβάνει τις περισσότερες ή όλες τις λειτουργίες μιας Κεντρικής Μονάδας Επεξεργασίας (ΚΜΕ) ενός ηλεκτρονικού υπολογιστή σε ένα ενιαίο ολοκληρωμένο κύκλωμα (IC). Οι πρώτοι μικροεπεξεργαστές εμφανίστηκαν στις αρχές της δεκαετίας του 1970 και χρησιμοποιήθηκαν σε ηλεκτρονικές αριθμομηχανές. Η ενσωμάτωση των μικροεπεξεργαστών σε άλλες συσκευές, όπως τερματικά, εκτυπωτές κλπ, ακολούθησε σχετικά γρήγορα. Με χρήση ενός οκτάμπιτου (8-bit) μικροεπεξεργαστή, κατασκευάστηκε ο πρώτος μικροϋπολογιστής γενικού σκοπού στα μέσα της δεκαετίας του 1970. Η ραγδαία ανάπτυξη της τεχνολογίας των μικροεπεξεργαστών που ακολούθησε συνδέεται με τις αυξημένες απαιτήσεις από γλώσσες προγραμματισμού υψηλού επιπέδου.

## Μονάδες
Ένας σύγχρονος μικροεπεξεργαστής αποτελείται από τις ακόλουθες μονάδες.

* **Μονάδα αποκωδικοποίησης** (*Decoding Unit*).
* **Αριθμητική και Λογική Μονάδα** (*Arithmetic and Logical Unit, ALU*): Η μονάδα στην οποία εκτελούνται μία προς μία οι αριθμητικές ή λογικές πράξεις, όπως υπαγορεύονται από τις εντολές που έχουν δοθεί στον υπολογιστή.
* **[[Καταχωρητής|Καταχωρητές]]** (*Registers*): Μικρά κελιά μνήμης στο εσωτερικό του επεξεργαστή, που χρησιμοποιούνται για την προσωρινή αποθήκευση των δεδομένων, καθώς αυτά υφίστανται επεξεργασία. Οι καταχωρητές διαφέρουν ανάλογα με τον τύπο του επεξεργαστή και τον κατασκευαστή, τόσο ως προς την οργάνωση όσο και ως προς τη χωρητικότητά τους.
* **Μονάδα ελέγχου** (*Control Unit*): Ελέγχει τη ροή δεδομένων από και προς την ALU, τους καταχωρητές, τη μνήμη και τις περιφερειακές μονάδες εισόδου/εξόδου.
* **Μονάδα προσκόμισης** (*Fetch Unit*): Μεταφέρει τις εντολές από τη μνήμη στον επεξεργαστή.
* **Μονάδα προστασίας** (*Protection Unit*): Εξασφαλίζει το αποδεκτό της κάθε διεργασίας που εκτελεί ο επεξεργαστής, ώστε να μην τροποποιούνται δεδομένα που δεν πρέπει να τροποποιούνται ή να μην εκτελούνται μη αποδεκτές εντολές, όπως π.χ. διαίρεση αριθμού με το μηδέν.

## Δείτε επίσης
* Κεντρική Μονάδα Επεξεργασίας

## Βιβλιογραφία
* "ΜΙΚΡΟΥΠΟΛΟΓΙΣΤΕΣ", Νικήτας Α.Αλεξανδρίδης, 2η έκδ. 1980.
* "ΣΧΕΔΙΑΣΗ ΗΛΕΚΤΡΟΝΙΚΩΝ ΣΥΣΤΗΜΑΤΩΝ ΜΕ ΜΙΚΡΟΠΡΟΣΕΣΟΡΣ", Γεώργιος Δ.Παπαδόπουλος, Πάτρα 1982.
* "ΕΙΣΑΓΩΓΗ ΣΤΟΥΣ ΜΙΚΡΟΕΠΕΞΕΡΓΑΣΤΕΣ ΚΑΙ ΣΤΟΝ ΠΡΟΓΡΑΜΜΑΤΙΣΜΟ ΤΟΥΣ", Ν.Κ.Βούλγαρης, Ξάνθη 1982.  

## Εξωτερικοί σύνδεσμοι

Κατηγορία:Ψηφιακά ηλεκτρονικά
Κατηγορία:Ψηφιακή τεχνολογία